Július Koller

Július Koller (* 28. máj 1939, Piešťany† 17. august 2007, Bratislava) bol slovenský výtvarný umelec, maliar, významný reprezentant silnej generácie slovenského konceptuálneho umenia a neoavantgardy.

 Životopis 
V rokoch 1959 - 1965 študoval na Vysokej škole výtvarných umení v Bratislave (prof. Ján Želibský). Založil UFO galériu Ganku (1971) a spolu s Petrom Rónaiom a Milanom Adamčiakom združenie Nová vážnosť (1990).

Tvorba
Július Koller (1939 – 2007) priekopník neoavantgardy, jeden zo zakladateľskej generácie slovenského konceptuálneho umenia. Na začiatku svojej umeleckej tvorby pracoval s maľbou a obrazom. Tematicky im dominovali realistické témy mesta a industrializácie s kollerovským nadšením pre novodobu technokraciu. Formálne sa vyznačovali však výraznou redukciou priestorovosti, tvarov a farieb. štylizácia jeho vtedajšieho rukopisu, uplatňovaného sa počas štúdii na Vysokej škole výtvarných umení a boli hlavné ako program pre jeho záverečnú absolventskú prácu. „Typické prvky industrálnej krajiny sa sem-tam premieňali na bizarné snové konštrukcie. A presne týmto smerom sa uberali civilistické záujmy Júliusa Kollera. Vo vidieckej krajine tiež vyhľadával konštruktívne prvky - elektrické stožiare, mosty, trate, mechanizmy, ... premieňajúcich sa na plošné farebné útvary“. Július Koller túto zobrazujúcu tendenciu však rýchlo opustil a skúmal možnosti redukovania zobrazovaného, maľbe začalo dominovať písané písmo a názov, ktorý svojim štylizovaným tvarov pripomínal význam slova/názvu. Prvý takýto obraz z roku 19631964 sa volá More. Vzniklo pár rokov predtým ako sa týmto tendenciám začala venovať západná (anglo-americká) umelecká scéna. „Práve v roku 1963, keď vznikli prvé Kollerove textové kresby, prebehla v Nemecku veľká výstava Schrift und Bild, ktorá obsiahla rôzne rozmanité formy vzťahu textu a zobrazenia. Kollerovmu prístupu sa však nepodobala žiadna z nich“. Zatiaľ ešte Kollerov maliarsky program do seba nevtiahol čerstvú konceptuálnu skúsenosť. Možno aj preto ojedinelý obraz More (1963 - 1964) sústredil na seba takú pozornosť. Medzi rokmi 1963 - 1966 však vznikla ďalšia skupina radikálne orientovaných umeleckých diel. Tému obrazovosti, druhej strany obrazu prinášajú aj objekty, autorom datované už do roku 1963. Dva z nich tvora prázdne rámy - na jednom z nich je pripevnené čisté plátno, na druhom sú pripevnené súvislé pásiky priesvitnej umelohmotnej lepiacej pásky, ktoré vlastne vytvárajú plochu obrazu. Na treťom je zarámovaná použitá handra na čistenie topánok s čiernymi fľakmi (Obraz D. Obraz - Pocta van Goghovi, 1963). Tieto vedľajšie produkty maľovania Koller povýšil na originálne diela, ktoré sa stali základom dlhodobého konceptuálneho antihappeningu Odpad neskôr Odpadová kultúra, sústavne rozvíjaného od roku 1966.

Od roku 1965 začal používať pojem „Antihappening“ (koncept a manifest), v ktorom oznámil svoju kritickú pozícu voči umeniu. Zapojil význam negácie vo význame takisto v obrazovej sérii „Anti-obrazov“, odkazujúc na okupáciu Československa a Pražskú jar v roku 1968, prezentoval symbol „?“ ako univerzálneho zástupcu pochybností.

Hlavným symbolom jeho tvorby sa stal v roku 1969 znak otáznika, ktorý v prvom momente vyjadroval aj jeho postoj voči vtedajšej spoločensko-politickej situácii socialistického Československa, neskôr sa stal symbolom neustáleho spochybňovania – umenia, života, sveta. Od roku 1970 označoval všetky svoje činnosti pojmom Univerzálno-kultúrne futurologické operácie (UFO) pričom vytvoril svoje alter ego UFO-nauta.

Prvá retrospektíva jeho tvorby s názvom Vedecko-fantastická retrospektívaJúlius Koller: Vedecko - fantastická retrospektíva  - sng.sk sa konala v roku 2010 v Slovenskej národnej galérii, ktorá vlastní aj veľkú časť Kollerovej tvorby. Výstava vo Viedni – Július Koller One Man Anti ShowJúlius Koller: One Man Anti Show - mumok.at (MUMOK, Múzeum moderného umenia) bola dosiaľ najväčšou a najkomplexnejšou prehliadkou Kollerovej tvorby (2016 - 2017), prenesená bola do Múzea moderného umenia (MUSEION)Július Koller  - museion.it v Bolzane v roku 2017. Predchádzala jej v roku 2015 rozsahom menšia výstava s názvom Július Koller: ?Július Koller: ?  - artmuseum.pl v Múzeu moderného umenia vo Varšave, ktorého riaditeľka Joanna Mytkowska celý výskum iniciovala.

O Júliusovi Kollerovi vzniklo množstvo kníh, najmä v anglickom a nemeckom jazyku. Jeho diela a jednotlivé etapy tvorby sa stali predmetom bádateľského záujmu, ktoré vyprovokovali zahraničné výstavné aktivity a nákupy jeho diela do verejných zbierok prestížnych inštitúcií. Jeho písomná pozostalosť, ktorá obsahovala jeho zápisky k rôznym témam: filozofia, patafyzika, psedudocivilizačné teórie, dejiny umenia, ale aj počúvanie vysielania rakúskeho rozhlasu - teda vecí banálnych, obsahovali ku koncu života veľkoobjemné množstvo archivované v množstve kartónových krabíc. Túto myšlienkovú pozostalosť dnes uchováva Slovenská národná galéria (Bratislava), Spoločnosť Júliusa Kollera (Viedeň).

 Tvorba (výber)Július Koller - webumenia.sk 
UmeNie - telegram (1970)
Univerzálne Futurologické Otázniky (1978)
U.F.O. (1971)
Univerzálny Fantastický Otáznik (1976)
U.F.O.-naut J.K. (U.F.O) (1981)
Čas. Priestor. [UFO] (1978)

 Zastúpenie v zbierkach 
 Tate Modern, Londýn
 Slovenská národná galéria, Bratislava
 Centre Pompidou, Paríž
 Generali Foundation, Viedeň
 Muzeum Sztuki w Łodzi
 Collection of Erste Bank Group
 Generalli Foundation, Rakúsko
 Artandconcept Gallery, Praha

 Samostatné výstavy 
 1965 - PKO, Bratislava
 1982 - Bilder aus der Slowakei, Galerie Pragxis, Essen-Kettwig (s A. Mlynárčikom a J. Jankovičom)
 1989 - Dotyky a spojenia, ObKaSS Vajnorská, Bratislava
 1991 - Július Koller – Sondy, SNG, Bratislava1993 - Notstand, Július Koller – Peter Rónai, Forum Stadtpark, Graz
 2003 – Július Koller Univerzálne Futurologické Operácie, Kölnischer Kunstverein, Köln
 2004 - Kontakt, Kunstraum München
 2006 - Július Koller & Jiří Kovanda, Index, the Swedish Contemporary Art Foundation, Stockholm
 2007 - J.K.U.F.O., Slovenský inštitút, Praha (posledná výstava za života)
 2010 - Vedecko-fantastická retrospektíva, SNG, Bratislava
 2012 - U.F.O. Naut JK, KURIMANZUTTO, Mexico Citz, Mexico
 2015-2016 - Julius Koller "?", Muzeum Sztuki Nowoczesnej w Warszawie

 Kolektívne výstavy 
 1968 - Danuvius, Bratislava
 1969 - VI. Biennale de Paris, Musée d'Art Moderne de la Ville de Paris
 1970 - I. otvorený ateliér, Tehelná 32, Bratislava
 1988 - Hommage á Kassák, Kassák Múzeum, Budapešť
 1989 - Suterén, Konventná ul., Bratislava
 1990 - Slowakische Kunst heute, Galerie der Stadt Esslingen
 1991 - Oscilácia / Oszcilláció / Oscillation, Mücsarnok, Budapest
 1992 - Zwischen Objekt und Installation, Museum am Ostwall, Dortmund
 1994 - Der Riss im Raum, Martin Gropius Baum, Berlín
 1995 - 60-te, SNG, Bratislava
 1996 - Face à l'historie 1933–1996, Centre Georges Pompidou, Paríž
 1998 – Slowakische Kunst heute, Kunstforum, Mníchov
 1999 - La Biennale di Venezia, Pavilón Česka a Slovenska, Benátky
 2000 - Aspects, Ludwig Museum Budapest, Fundació Miró, Barcelona
 2002 – Manifesta 4, Frankfurt am Main
 2003 - Majstrovské diela zo zbierok SNG, SNM - Hrad, Bratislava
 2010 - Promesses du Passée, Centre Georges Pompidou, Paríž
 2013 - Former West. Documents, Constellations, Prospects, HAUS DER KULTUREN DER WELT - HKW, Berlín, Nemecko
 2014 - Il Piedistallo Vuoto. Fantasmi dall’Est Europa - The empty pedestal : ghosts from Eastern Europe, Bologňa, Taliansko
 2014 - Systems & Subjects - Works from the Generali Foundation, MAP and Museum der Moderne Salzburg Collections, Museum Der Moderne, Saltzburg, Austria
 2014 - Museum as Hub, New Museum, New York, USA 
 2015 - Unorthodox, The Jewish Museum, New York, USA
 2015 - Conceptual art and Communism 1965 – 1989, Gallery BBLA, New York, USA
 2017 - 2018 ČS koncept 70. let, Fait Gallery, Brno

 Referencie 

 Externé odkazy 
Zoznam zahraničných výstav Júliusa Kollera
Július Koller Pong Pong Club
Web umenia
Artandconcept Gallery
Život a dielo Júliusa Kollera  na stránkach Monoskopu
Július Koller (1939): Pohár čistej vody. 1964  - Umenie zblízka
Artfacts.net  
Vedecko-fantastická retrospektíva - Artycok.tv
Július Koller v zbierke Tate, Londýn
Július Koller: One Man Anti Show, Mumok Wien Exhibition

Kategória:Slovenskí výtvarníci
Kategória:Absolventi Vysokej školy výtvarných umení v Bratislave
Kategória:Osobnosti z Piešťan